Diari Oficial de la Generalitat Valenciana


Sumari del DOGV 6286, del 10-06-2010 (2010/6224)

RESOLUCIÓ de 31 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre l'Institut de Turisme d'Espanya (TURESPAÑA) i l'Agència Valenciana del Turisme per al desplegament d'accions conjuntes de marketing dels destins i productes turístics de la Comunitat Valenciana l'any 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6286

Data del DOGV
:   10-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6224


Data del document
:   31-05-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * política de turisme
    * turisme
    * cooperació administrativa
    * publicitat
    * campanya de sensibilització
    * administració central

RESOLUCIÓ de 31 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre l'Institut de Turisme d'Espanya (TURESPAÑA) i l'Agència Valenciana del Turisme per al desplegament d'accions conjuntes de marketing dels destins i productes turístics de la Comunitat Valenciana l'any 2010. [2010/6224]  
L'Institut de Turisme d'Espanya (TURESPAÑA) i l'Agència Valenciana del Turisme han subscrit, després de la tramitació prèvia reglamentària, el 30 d'abril de 2010, el conveni per al desplegament d'accions conjuntes de marketing dels destins i productes turístics de la Comunitat Valenciana l'any 2010.   
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0769/2010, i que figura com a annex d'esta resolució.  
Valencia, 31 de maig de 2010.- El director general del Secretariat del Consell: Ángel Mompó Romero.  
Conveni entre l'Institut de Turisme d'Espanya (TURESPAÑA) i l'Agència Valenciana del Turisme per al desplegament d'accions conjuntes de màrqueting de les destinacions i els productes turístics de la Comunitat Valenciana l'any 2010  
INTERVENEN  
Joan Mesquida Ferrando, com a secretari d'Estat de Turisme i president de l'Institut de Turisme d'Espanya (TURESPAÑA), segons nomenament pel Reial Decret 560/2008, de de 21 d'abril (BOE de 22 d'abril) i en virtut de les competències que li atribuïx el Reial Decret 561/2009, de 8 d'abril, pel qual s'aprova el nou Estatut de l'Institut de Turisme d'Espanya.  
Belén Juste Picón, consellera de Turisme i presidenta de l'Agència Valenciana del Turisme, qui intervé en nom i representació de esta última, Entitat de Dret Públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 3 del Decret 123/2007, de 27 de juliol, pel qual aprova el Reglament Orgànic i Funcional de la Conselleria de Turisme.  
La seua legitimació i representació per a este acte es deriven de la seua condició de consellera de Turisme, d'acord amb el que establix l'art. 1 del Decret 13/2009, de 27 d'agost, del president de la Generalitat, pel qual es nomenen vicepresidents, consellers, secretari i portaveu del Consell, i a qui correspon ostentar la presidència de la citada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre, autoritzada per a la firma d'este Conveni en virtut del que disposa la lletra e del número 2 de l'esmentat article 5.  
MANIFESTEN  
I. Que l'Institut de Turisme d'Espanya, en l'exercici de les competències que té atribuïdes en matèria de promoció turística en l'exterior, i en el marc del Pla del Turisme Espanyol Horitzó 2020, pretén realitzar accions de màrqueting turístic que permeten millorar el posicionament de les destinacions turístiques espanyoles en els mercats internacionals i recolzar la comercialització dels productes turístics espanyols a l'exterior.  
II. Que la Comunitat Valenciana té entre els objectius prioritaris de promoció turística la realització d'accions de màrqueting a fi de millorar el posicionament de les destinacions i productes de la Comunitat en els mercats turístics emissors.  
III. Que ambdues parts aprecien la necessitat de realitzar conjuntament i coordinada una campanya internacional de publicitat de les destinacions i els productes de la Comunitat Valenciana en els mercats internacionals, en concret de les marques turístiques de la Comunitat Valenciana (València Terra i Mar, Costa Azahar, Benidorm i Costa Blanca). D'esta manera es podrà millorar l'eficàcia i rendibilitat dels pressupostos de màrqueting d'ambdues organitzacions.  
IV. En el sentit anterior les parts aprecien, igualment, la necessitat de coordinar-se amb altres entitats públiques i privades que pretenguen els mateixos fins, en concret les altres entitats públiques que gestionen les marques turístiques de la Comunitat Valenciana, així com els tour operadors, companyies aèries, sectors hoteler i d'hostaleria, empreses de receptiu, i la resta d'empreses que conformen el sector turístic.  
V. Que la planificació de les actuacions a realitzar ha de ser eficient i eficaç. Per tal de garantir-ho, les accions publicitàries hauran d'estar orientades a resultats, els quals s'hauran de mesurar tal com siga possible.   
Per tot això,  
ACORDEN  
Primer  
Realitzar accions conjuntes de publicitat i màrqueting dirigides a enfortir el posicionament de les destinacions i els productes turístics de la Comunitat Valenciana l'any 2010 per un import de cinc milions dos-cents mil euros (5.200.000 d'euros)  
El pressupost de les accions conjuntes de màrqueting serà assumit per les parts de la forma següent:  
- Institut de Turisme d'Espanya: dos milions sis-cents mil euros (2.600.000 d'euros)  
- Agència Valenciana del Turisme: dos milions sis-cents mil euros (2.600.000 d'euros)  
Tots els pressupostos establits són limitadors màxims i inclouen tota mena de tributs i despeses.   
Segon  
En la campanya de publicitat s'utilitzaran visuals específics per a cada una de les quatre marques turístiques de la Comunitat Valenciana (València Terra i Mar, Castelló-Costa Azahar, Benidorm i Costa Blanca), dins de la línia creativa de la nova campanya de publicitat de TURESPAÑA. Estos nous visuals utilitzaran el "lay-out" que utilitzarà l'Institut de Turisme d'Espanya en les seues campanyes internacionals però amb titulara i textos específics per a les destinacions i productes turístics de la Comunitat Valenciana, incloent-hi el logo de l'Institut de Turisme d'Espanya i el que determine l'Agència Valenciana del Turisme. El cost d'estes creativitats serà assumit per les parts i serà imputat a càrrec de la seua aportació arreplegada en la clàusula primera.  
L'Institut de Turisme d'Espanya podrà utilitzar els visuals d'esta acció conjunta en la campanya general de publicitat internacional que realitze en 2010.  
Tercer  
Les accions de de publicitat previstes en el present conveni podran coordinar-se amb les que realitzen entitats que promocionen estos productes, a càrrec dels seus pressupostos. En estos casos el finançament de les accions es distribuirà entre l'Institut de Turisme d'Espanya, l'Agència Valenciana del Turisme, les altres entitats públiques de promoció de la Comunitat Valenciana, si fa el cas, i l'entitat corresponent, de manera que l'aportació d'esta última mai no serà inferior al 40%  
Quart  
La campanya de publicitat serà sufragada per l'Institut de Turisme d'Espanya a càrrec del seu pressupost de publicitat, aplicació pressupostària 14-861-294K-068, de l'exercici 2010. Les esmentades accions podran executar-se a través de:  
- Media Planning Group, adjudicatària del procediment de contractació convocat per este organisme per a la contractació de la campanya de publicitat (expedient núm. 774614P4595/2008). La dita contractació s'ha efectuat seguint les normes i procediments de la Llei 30/2007, de 30 d'octubre, de Contractes del Sector Públic. La subscripció d'este acord no suposarà cap increment de la despesa compromesa com a conseqüència de l'adjudicació del contracte corresponent al dit procediment.  
- McCann Erickson, adjudicatària del procediment de contractació convocat per este organisme per a la contractació de la creativitat de les campanyes internacionals de publicitat de l'Institut de Turisme d'Espanya (expedient núm. 072951C2679/2009). La dita contractació s'ha efectuat seguint les normes i procediments de la Llei 30/2007, de 30 d'octubre, de Contractes del Sector Públic. La subscripció d'este acord no suposarà cap increment de la despesa compromesa com a conseqüència de l'adjudicació del contracte corresponent al dit procediment.  
- L'agència creativa que resulte adjudicatària del procediment de contractació que convoque este organisme per a la contractació de la creativitat on line de les campanyes internacionals de publicitat de l'Institut de Turisme d'Espanya. L'esmentada contractació s'efectuarà seguint les normes i procediments de la Llei 30/2007, de 30 d'octubre, de Contractes del Sector Públic. La subscripció d'este acord no suposarà cap increment de la despesa compromesa com a conseqüència de l'adjudicació del contracte corresponent al dit procediment.  
Els projectes d'inversió als quals podran imputar-se les accions anteriors seran els següents:  
6338.48.024.5041 Valor al client. Posicionament 2020. Campanya internacional de publicitat  
3067.72.897.5546 Valor al client. Posicionament 2020. Campanya online  
9850.60.669.8315 Valor al client. Posicionament 2020. Espanya en Internet  
8692.22.587.7619 Valor al client. Espanya experiencial. Privilege  
6275.73.738.5181 Valor al client. Ajudant a vendre. Suport a la comercialització  
Cinqué   
L'Agència Valenciana del Turisme sufragarà les accions previstes a càrrec del Programa 23 "Publicitat", Subprograma 234 "Campanya de Publicitat d'Imatge Institucional" del CAPÍTOL II dels pressupostos de l'Agència Valenciana del Turisme per a 2010. Les accions esmentades seram executades a través de Media Planning Group, amb qui es formalitzarà el corresponent contracte. Media Planning Group és l'empresa adjudicatària del procediment de contractació convocat per este organisme per a la contractació de la campanya de publicitat (expedient núm. 579662C6331/2008). Esta contractació s'ha efectuat seguint les normes i procediments de la Llei 30/2007, de 30 d'octubre, de Contractes del Sector Públic. L'aportació de l'Agència Valenciana del Turisme a este conveni no suposarà en cap cas increment del preu del contracte entre MPG i Turespaña.  
Sisé  
Per a garantir i supervisar la bona marxa de l'execució del present Acord les parts acorden constituir una Comissió Tècnica d'Avaluació i Seguiment, la composició i funcionament de la qual serà establida de mutu acord per ambdues parts.  
Seté  
El present conveni entrarà en vigor l'endemà de la seua firma i la seua vigència finalitzarà el 31 de desembre de 2010  
Vuité   
El present Conveni s'enquadra en l'article 4.1 c) de la Llei 30/2007, de 30 d'octubre, de Contractes del Sector Públic, pel qual s'aprova el text refós de la Llei de Contractes de les Administracions Públiques, i per tant, exclòs de la seua aplicació directa, tot i que li seran d'aplicació els principis de la dita Llei per a resoldre els dubtes i llacunes que puguen presentar-s'hi.  
L'orde jurisdiccional contenciós-administratiu serà el competent per a resoldre les controvèrsies que sorgisquen entre les parts.   
València, 30 d'abril de 2010  
El secretari d'Estat de Turisme i President de TURESPAÑA,  
Joan Mesquida Ferrando   
La consellera de Turisme i presidenta de l'Agència Valenciana del Turisme,  
Betlem Juste Picó